Шымкент қаласы Әл-Фараби аудан әкімінің 2025 жылғы

02 қазандағы №02-10/33 өкімінің қосымшасы

**Шымкент қаласы, Әл-Фараби ауданы аумағында әлеуметтік маңызы бар азық-түлік тауарларын сататын сауда нүктелерін орналастыру орындарын айқындау бойынша**

**ЕРЕЖЕ**

1. **Жалпы ережелер**
   1. Шымкент қаласы аумағында әлеуметтік маңызы бар азық-түлік тауарларын сататын сауда нүктелерді *(әрі қарай – ӘМАТССН)* орналастыру орындарын ұсыну бойынша конкурстық құжаттамасы Қазақстан Республикасының 2004 жылғы 12 сәуірдегі №544 «Сауда қызметін реттеу туралы» Заңының 8-бабына және Қазақстан Республикасы Премьер-Министрінің орынбасары – Сауда және интеграция министрінің 2023 жылғы 11 мамырдағы «Әлеуметтік маңызы бар азық-түлік тауарларының тізбесін бекіту туралы» №166-НҚ бұйрығына, Шымкент қаласы әкімдігінің 2025 жылғы 12 қыркүйектегі «Шымкент қаласындағы шағын және орта кәсіпкерлікті дамыту жөніндегі 2025-2027 жылдарға арналған «Іскер қала» іс-шаралар жоспарын бекіту туралы» №4907 қаулысына сәйкес әзірленген.
   2. Конкурстың нысаны Шымкент қаласы Әл-Фараби ауданы аумағында ӘМАТССН орналастыру құқығын ұсыну. Конкурс ашық болып табылады.
   3. Шымкент қаласы аумағында ӘМАТССН орналастыру орындарын ұсыну Шымкент қаласындағы аудан әкімі аппараттары құратын Конкурстық комиссия отырысының шешімі (хаттама) болып табылады.

«Шымкент қаласының Әл-Фараби ауданы әкімінің аппараты» мемлекеттік мекемесі конкурстық комиссиясының шешімі (хаттама) негізінде жеңімпазды меморандум жасау қажеттілігі туралы хабардар етеді.

* 1. ӘМАТССН Шымкент қаласы әкімдігінің қаулыларына сәйкес орналастырылады. ӘМАТССН орналастыруға арналған орындар жер телімдерін сатып алу құқығынсыз беріледі. «Шымкент қаласының Әл-Фараби ауданы әкімінің аппараты» мемлекеттік мекемесі әлеуметтік инфрақұрылымды дамытуға жәрдемдеседі.

ӘМАТССН сауда қызметін жүзеге асыру кезеңін кәсіпкерлік субъектілерінің өтінімдері бойынша конкурстық комиссия **12 айға дейін** белгілейді *(мерзімін ұзарту мүмкіндігі қаралған)*.

* 1. ӘМАТССН орналастыру бойынша конкурсты ұйымдастыру және өткізу, меморандум шарттарының орындалуын бақылауды «Шымкент қаласының Әл-Фараби ауданы әкімінің аппараты» мемлекеттік мекемесі жүзеге асырады.
  2. Конкурс өткізу туралы хабарландыру конкурстық комиссия отырысына дейін күнтізбелік бес жұмыс күннен кешіктірілмей «Шымкент қаласының Әл-Фараби ауданы әкімінің аппараты» мемлекеттік мекемесінің ресми интернет-ресурсында жарияланады (қосымша №1 – Хабарландыру).
  3. ӘМАТССН орналастыру бойынша конкурстық құжаттаманы қабылдауды «Шымкент қаласының Әл-Фараби ауданы әкімінің аппараты» мемлекеттік мекемесінің кеңсесі жүзеге асырады (қосымша №2 – Өтініш парақшасы).
  4. Конкурстық комиссия қорытындысының шешімі 10 күнтізбелік күн ішінде шығады.
  5. Конкурс қорытындысы конкурс комиссиясының отырысынан кейін Шымкент қаласының аудан әкімі аппаратының ресми сайттарында жарияланады.
  6. Осы конкурстық құжаттамада көрсетілмеген өзге де мәселелер Қазақстан Республикасының қолданыстағы нормативтік-құқықтық актілерімен реттеледі.

1. **Конкурсқа қатысушыларға қойылатын талаптар**
   1. Конкурсқа қатысуға конкурстық құжаттаманың талаптары мен меморандум шарттарына сәйкес рәсімделіп, белгіленген мерзімде өтінім берген жеке кәсіпкерлері мен заңды тұлғалары қатыса алады.
   2. Жеке кәсіпкерлер мен заңды тұлғалар міндетті түрде әлеуметтік маңызы бар азық-түлік тауарларын өндіруші немесе өзіне қарасты сауда желісінің болуы және жұмыс тәжірибесі кемінде екі жыл болуы тиіс.
   3. Конкурсқа қатысушы төлемге қабілетсіз (банкрот) деп тану процесінде болмауы керек, оның қызметі конкурсқа қатысуға өтінім беру және қарау кезіндегі тоқтатылған болмауы керек.
   4. Ойын үстелдерін, ойын автоматтарын, тотализатор кассаларын, букмекерлік кассаларды және басқа ойын бизнесі жабдықтарын орналастыруға құқығы жоқ.
   5. ӘМАТССН орналастырған кезде қосымша жеңіл құрылыстағы конструкцияларын салуға тиым салынады.
   6. Меморандум бойынша өз құқықтарымен міндеттерін басқа тұлғаларға беруге құқығы жоқ.

2.7. Конкурсқа Қазақстан Республикасының заңнамасына сәйкес төлеуге жататын салықтарды, алымдарды, айыппұлдар мен санкцияларды төлеу бойынша орындалмаған міндеті бар заңды тұлғалар мен жеке кәсіпкерлер қатыса алмайды.

1. **Конкурс туралы хабарландыру**

3.1. Конкурс өткізу бойынша хабарландыру келесі ақпаратты қамтиды:

1) конкурсқа қатысу тәртібі;

2) конкурсқа қатысуға өтінімдер берудің мерзімі;

3) қажетті құжаттар тізімі;

4) конкурс қорытындысын шығару және жариялау мерзімі.

**4. Конкурсқа қатысуға өтінімдерді рәсімдеуге**

**қойылатын талаптар**

4.1. Конкурсқа қатысуға өтінімді қатысушы мөрленген жабық конвертте тапсырады. Конверттің сыртында қатысушы туралы мәліметтер (кәсіпкерлік субъектілері), байланыс телефондары, өтінім беріліп жатқан орынның мекен-жайы көрсетілуі қажет.

4.2. Бірнеше орынға өтінім беруге қатысқан жағдайда, әрбір орынға жеке өтінім беріледі.

4.3. Конкурсқа қатысуға арналған өтінім қатысушының арызы мен растайтын құжаттарының көшірмелерінен тұрады.

4.4. Конкурс жеңімпазын анықтау қағидаларына сәйкес, кәсіпкерлік субъектісі өзінің тауар өндіруші, сауда желісінің бар болуы және құрылатын жұмыс орындары бойынша растайтын құжаттарын конвертке қажет.

4.5. Конкурсқа қатысқан кәсіпкерлік субъектілері үшін ұсынылған құжаттары қайтарылмайды.

4.6. Конкурсты ұйымдастырушы Конкурсқа тапсырылған өтінімдерде қамтылған мәліметтер және ақпараттың құпиялығын, конверттерді ашқанға дейін оның жабық түрінде сақталуын қамтамасыз етуге міндетті.

4.7. Қатысушы өтінімді конкурсқа қатысуға өтінім беру мерзімі аяқталғанға дейін кез келген уақытта өзгертуге немесе кері қайтарып алуға құқылы.

**5. Нысандарды орналастыруға қойылатын талаптар**

5.1. Қазақстан Республикасы Премьер-Министрінің орынбасары – Сауда және интеграция министрінің 2023 жылғы 11 мамырдағы «Әлеуметтік маңызы бар азық-түлік тауарларының тізбесін бекіту туралы» №166-НҚ бұйрығына сәйкес, әлеуметтік маңызы бар азық-түлік тауарларының тізбесіне енетін 19 тауар түрін «Азық-түлік тауарларының өңірлік тұрақтандыру қорын басқару жөніндегі» комиссиямен бекітілген баға деңгейінен асырмай сату міндеттеледі.

5.2. Шымкент қаласының ауыл шаруашылығы және ветеринария басқармасы тарапынан кәсіпкерлік субъектісіне өңірлік тұрақтандыру қорының айналым механизімі бойынша айналымға қарыз қаражат беру мәселесі «Азық-түлік тауарларының өңірлік тұрақтандыру қорын басқару жөніндегі» комиссия қарауына енгізіледі (қажеттілік болған жағдайда).

5.3. ӘМАТССН «Тамақ өнімдерінің көтерме және бөлшек сауда объектілеріне қойылатын санитариялық-эпидемиологиялық талаптар» санитариялық қағидаларына, өрт қауіпсіздігі және жол қауіпсіздігі қағидаларына сай болуы.

- сауда ауданы 50 және одан аз м2 болатын тамақ өнімдерін сату объектісі үй-жайлардың жиыны, өткізілетін тамақ өнімдерінің қауіпсіздігіне қойлатын талаптарды сақтай отырып, тамақ өнімдерін өткізуге дайындау, өлшеп-орау бойынша бөлімшесі учаскесі, раковинасы бар жуу орны бар, оның сауда залында орналастырылуы қажет.

- сауда нүктесін салу барысында тек сапалы және өрт қауіпсіздігі талаптарына сай келетін материалдарды пайдалану.

5.4. ӘМАТССН-нің иелері өз объектілерінің сыртқы келбетінің күтімін қамтамасыз етуге, оларды таза ұстауға, маңдайшалардағы, құрылымдық элементтердегі зақымдануларды уақытында қалпына келтіруге, тиісті аумақтарды санитарлық күтіп-ұстау, тазалықты ұйымдастыру және тазалық пен ұқыптылықты қамтамасыз етуді ұйымдастыру ережелеріне сәйкес іргелес аумақты тазартып, абаттандыру үшін коммуналдық мекемесімен келісім-шарт түзеді.

5.5. Меморандум шартының ажырамас бөлігі болып табылатын эскизге сәйкес, сатылатын өнімдердің бағалары туралы ақпараттық стендттерді орналастырады. Сонымен қатар, стендттердің тұрақты түрде ілініп тұруы міндеттеледі.

5.6. ӘМАТССН-нің иелері объектілерінің аумағында жеке кәсіпкерлік (ИП) және заңды тұлға бойынша ақпаратты орналастырады.

5.7. ӘМАТССН-нің сәулеттік келбеті мен стенд үлгісі меморандум шартының ажырамас бөлігі болып табылатын жобаның ұсынылған эскизіне сәйкес болуы қажет.

5.8. Берілген аумақты басқа тұлғаға беруге тыйым салынады. Қағидада көрсетілген талаптарды бұзған жағдайда, ӘМАТССН орналастыру үшін орын беру туралы меморандум күші жойылады, тексеру актісі жасалғаннан кейін хабарлама беріледі және 14 күн ішінде сауда нысаны кәсіпкер есебінен алынып тастауға жатады.

5.9. Қағида талаптары орындалмаған жағдайда, яғни сауда нысаны кәсіпкер есебінен алынып тасталмаса, «Шымкент қаласының аудан әкімі аппараты» бір тараптан алып тастайды.

**6. Конкурстың жеңімпазын анықтау қағидалары**

Комиссияның оң қортындысын алған кәсіпкерлік субъектісі жеңімпаз болып табылады.

6.1. Жеңімпаз келесі 3 негізгі қағидалар бойынша анықталады:

1) тауарларды өндіру бойынша:

*- жергілікті тауар өндіруші (Шымкент қаласы) - 3 балл;*

*- Қазақстан Республикасының тауар өндірушілері - 2 балл;*

2)тауарларды сату бойынша:

*- жергілікті өңірде өзіне қарасты сауда желісінің болуы (Шымкент қаласы) - 3 балл;*

*- республикада өзіне қарасты сауда желісінің болуы - 2 балл;*

3) құрылатын жұмыс орындарының саны бойынша:

*- 1 жұмыс орны - 1 балл;*

*- 2 жұмыс орнынан астам - 2 балл.*

Конкурсқа қатысуға өтінімдер берудің соңғы мерзімі аяқталғанда бір орынға бір ғана өтінім берілген жағдайда, орындарды ұсыну конкурстық комиссияның шешімімен жүзеге асырылады.

Бір орынға бір өтінім берілген жағдайда, орын ұсыну туралы шешімді конкурстық комиссия қабылдайды.

Белгілі бір орынға өтінім болмаған жағдайда, конкурс осы орын бойынша ғана өтпеді деп есептеледі және қайта өткізілетін болады. Конкурс қайта өткізіледі.

Екі (2) немесе одан да көп қатысушының өтінімдері бірдей болған жағдайда, жеңімпаз ӘМАТ сатылатын өнім ассортимент түрінің көп болуына байланысты анықталады.

Бір қатысушыға ӘМАТССН орналастыруға бөлінетін орындарының саны конкурстық комиссияның шешімі бойынша анықталады.

**7. Конкурс қорытындылары бойынша меморандум жасау тәртібі**

7.1. Ұйымдастырушы жеңімпазға меморандум жасау қажеттілігі туралы хабарлайды.

7.2. Конкурстың жеңімпазы хабардар етілген күннен бастап 5 (бес) жұмыс күні ішінде меморандумға қол қоюы тиіс (қосымша №3 – меморандум).

7.3. Конкурстың жеңімпазы меморандумға қол қойған күннен бастап 14 күн ішінде Шымкент қаласы сәулет, қала құрылысы және жер қатынастары басқармасымен бекітілген эскизге және өлшеміне сәйкес сауда нүктесін орнатуы тиіс (қосымша - №4 сауда нүктесінің эскизі).

7.4. Егер конкурс жеңімпазы белгіленген мерзімде ұйымдастырушыға ӘМАТССН орналастыруға қол қойылған меморандумды ұсынбаса, онда мұндай жеңімпаз меморандум жасаудан бас тартқан деп танылады.